《赠杨太洪左沧屿周自岐三台谏》
明代·黄士俊

御笔新除三谏官，一时朝野竞相欢。当年流落丹心在，自古忠良得路难。

必有谋猷裨帝右，直须风采动朝端。世间万事皆尘土，留取功名久远看。

作者简介：（1583—?）明广东顺德人，字亮垣，一字象甫，号玉仑。万历三十五年殿试第一，授修撰，历官礼部尚书。崇祯九年入阁，累加少傅，予告归。后相南明永历帝，年老不能决事，数为台省所论列，乞归卒。